જામનગરના નગરસીમ વિસ્તારમાં ભૂગર્ભ ગટરના આયોજન અંગે ધારાસભ્ય હકુભાએ પ્રશ્ન પૂછતા અધિકારીએ જણાવ્યું હતું કે, નગરસીમ વિસ્તારમાં રૂપિયા ૧૫.૦૪ કરોડના ખર્ચે ભૂગર્ભ ગટરના કામો હાલ ચાલુ છે આ ઉપરાંત જુદા-જુદા ૬ ઝોન બનાવી ભૂગર્ભ ગટરના કામોનું આયોજન પણ હાથ ધરેલ છે. જામનગર મહાનગરપાલિકાની ફરિયાદ અને સંકલન સમિતિની બેઠકમાં વોર્ડ નં ૪ના ઇન્દિરા સોસાયટી પીવાના પાણીમાં ગટરનું ગંદુ પાણી આવવા અંગે તેમજ હનુમાન ટેકરી, નીલકમ સોસાયટીમાં ઓપન ગટર કે પાઈપગટર બનાવવા અંગે તેમજ વોર્ડ નં ૧૫માં નીલકંઠ સોસાયટી તેમજ ભાગ્યોદય સોસાયટી-૨માં ભૂગર્ભ ગટરનું કામ પૂર્ણ થયા પછી ભૂગર્ભના કનેકશનો શા માટે આપવામાં આવતા નથી તેવીજ રીતે વોર્ડ નં ૧૧માં કૌશલનગર લાલવાડી વિસ્તારમાં પીવાના પાણીની પાઈપલાઈન, ભૂગર્ભ ગટરની પાઈપલાઈનને લીધે સી.સી રોડ ચરેડા પડી ગયા છે આ ચરેડાના કામ શા માટે છ-છ માસથી કામો પુરા કરવામાં આવતા નથી. તેમજ નાઘેડી વિસ્તારમાં રહેતા લોકોને પ્રાથમિક સુવિધાઓ આપ્યા પહેલા મિલકતવેરાની નોટીસ અંગે પ્રશ્ન ઉઠાવેલ હતો. તેમજ વિભાપર ગ્રામ પંચાયત દ્વારા લોકભાગીદારીથી સી.સી બનાવવાના કામ અંગે ૧૨ લાખ જમા કરેલ હોવા છતાં આ કામ શા માટે શરુ કરતુ નથી તેવો પ્રશ્ન ઉઠાવતા અધિકારીએ જણાવ્યું હતું કે બજેટમાં જોગવાઈ ન હોય જેથી આ કામ થાય સકેલ નથી આવનારા સમયમાં આ કામ હાથ ધરવામાં આવશે તેવું જણાવેલ હતું. મહત્વની વાતતો એ હતી કે મહાનગરપાલિકાના ગાર્ડન શાખામાં કર્મચારી અંગેનો પ્રશ્ન ઉઠાવતા જેમાં ચોકાવનારો ખુલાસો એ થયો હતો કે, બાગ બગીચામાં કામ કરનારા મૂલી અનર દાળિયાઓ ઓફીસ વહીવટી વર્કમાં કામ કરતા બતાવેલ હતા. તેમજ વોર્ડ નં ૮માં સરદારનગર થી રડાર રોડ સુધીના ડી.પી. રોડનું શું આયોજન કરેલ કરેલ છે તે પ્રશ્ન પૂછતા અધિકારીએ જણાવ્યું હતું કે, ૨૪ મીટર ડી.પી. રોડ મંજુર થયેલ છે પણ હાલમાં આ રોડના કામ અંગે આયોજન કરેલ નથી તેવો જવાબ આપેલ હતો.